AJALOOLINE HETK: Balkani spordikanal näitab Eesti jalgpalli
Kohtumist näidatakse otsepildis SportKlub1 kanalil, mille levialasse kuuluvad Serbia, Horvaatia, Sloveenia, Bosnia ja Hertsegoviina, Montenegro ning Põhja-Makedoonia. Tegemist on tolles piirkonnas tuntud spordikanaliga, mis omab muuhulgas Inglismaa ja Hispaania kõrgliiga mängude ning Euroopa meistrivõistluste finaalturniiri ja valikkohtumiste näitamise õigusi.
Esialgu sõlmiti kokkulepe vaid tolle kohtumise näitamiseks, edasine koostöö on lahtine.
SportKlubi huvi põhjust ei pea kaugelt otsima: Eesti meistriliiga on üks väheseid, mis on mängudega koroonapausilt naasnud.